Diari Oficial de la Generalitat Valenciana


Sumari del DOGV 9910, del 07-08-2024 (2024/8024)

ACORD de 2 d’agost de 2024, del Consell, pel qual s'autoritza la variació de límits per a contraure compromisos de despeses futures en les anualitats 2025, 2026 i 2027 a càrrec de la línia S1207 «Finançament de promocions de vivendes per a arrendaments» del programa pressupostari 431A00 de la Direcció General de Vivenda de la Vicepresidència i Conselleria de Servicis Socials, Igualtat i Vivenda. (VL.16.001/24).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9910

Data del DOGV
:   07-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8024

CVE
:   QPAT-X-2004-1874

Data del document
:   02-08-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

A proposta de la Direcció General de Vivenda, es planteja la tramitació d'un expedient de variació de límits per a les anualitats 2025, 2026 i 2027 de les subvencions de la Generalitat amb càrrec als convenis a subscriure amb Ajuntaments per al finançament de promocions de vivendes per a arrendament, de la línia pressupostària S1207 del capítol 7 del programa 431A00 «Vivenda i Regeneració Urbana».

El pressupost de la Vicepresidència i Conselleria de Servicis Socials, Igualtat i Vivenda per a l'any 2024, inclou en el capítol 7 del programa 431A00 la línia de subvenció S1207 «Finançament de promocions de vivendes per a arrendament» els beneficiaris del qual són els Ajuntaments València, Alacant, Castelló de la Plana  i Torrent.

La distribució per benefici i anualitats segons el ritme previsible d'execució és el següent:

|  |  |  |  |  |  |
| --- | --- | --- | --- | --- | --- |
| *Beneficiari* | *Import anualitat 2024* | *Import anualitat 2025* | *Import anualitat 2026* | *Import anualitat 2027* | *Total* |
| Ajuntament Alacant | 1.197.000,00 | 997.500,00 | 997.500,00 | 798.000,00 | 3.990.000,00 |
| Ajuntament de Castelló de la Plana | 525.000,00 | 437.500,00 | 437.500,00 | 350.000,00 | 1.750.000,00 |
| Ajuntament de Torrent | 210.000,00 | 175.000,00 | 175.000,00 | 140.000,00 | 700.000,00 |
| Ajuntament de València | 2.100.000,00 | 1.750.000,00 | 1.750.000,00 | 1.400.000,00 | 7.000.000,00 |
| Total | 4.032.000,00 | 3.360.000,00 | 3.360.000,00 | 2.688.000,00 | 24.540.442,00 |

  

D'acord amb el que es disposa en l'article 40 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, els límits vigents per a comprometre gasto en les anualitats futures són insuficients segons la previsió de gasto futur a comprometre, per la qual cosa s'ha proposat una modificació dels límits de les anualitats futures amb el següent detall:

|  |  |  |  |  |  |
| --- | --- | --- | --- | --- | --- |
| *Anualitat* | | *Límit actual* | *Import previst comprometre* | *Diferència* | *Límit Modificat* |
| 2025 | 70% | 2.822.400,00 | 3.360.000,00 | -537.600,00 | 3.360.000,00 |
| 2026 | 60% | 2.419.200,00 | 3.360.000,00 | -940.800,00 | 3.360.000,00 |
| 2027 | 50% | 2.016.000,00 | 2.688.000,00 | -672.000,00 | 2.688.000,00 |

  

Per tot això, en virtut del que s'establix en l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions, procedix elevar al Consell, previ informe de la Intervenció Delegada i a proposta de la persona titular de la Conselleria d'Hisenda, Economia i Administració Pública, respecte de la línia S1207 «Finançament de promocions de vivendes per a arrendaments» del programa pressupostari el programa 431A00.

En conseqüència, d'acord amb l'article  40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la Conselleria d'Hisenda, Economia i Administració Pública, el Consell

ACORDA

*Primer i únic*

Autoritzar l'ampliació del límit quantitatiu que establix l'article 40.3 de la Llei 1/2015 de 6 de febrer, de la Generalitat, d'hisenda pública, del sector públic instrumental i de subvencions, per a assumir compromisos de gasto, amb càrrec a la línia S1207 «Finançament de promocions de vivendes per a arrendaments» del programa pressupostari 431A00, en les anualitats i pels imports que es detallen a continuació:

|  |  |  |
| --- | --- | --- |
| *Anualitat* | *Límit inicial* | *Límit modificat* |
| 2025 | 2.822.400,00 | 3.360.000,00 |
| 2026 | 2.418.200,00 | 3.360.000,00 |
| 2027 | 2.016.000,00 | 2.688.000,00 |

  

Ontinyent, 2 d'agost de 2024

Susana Camarero Benítez

Consellera secretària